Solanum torvum
Solanum torvum in Indonesia Plantae — Angiospermae Eudicotyledones  Asteridae  Ordo : Solanales  Familia : Solanaceae  Genus : Solanum  Subgenus : Leptostemonum  Species : Solanum torvum  Sw.(sv)     Solanum torvum (binomen ab Olavo Swartz(sv) anno 1788 statutum) est planta florens generis Solani subgenerisque Leptostemoni. Arbustum ad 3 m altum, a pede ramosum, interdum spinosum, baccas multas producit diametro inter 1 cm et 1.3 cm quae etiam maturae colorem viridem cinereum habent. S. torvum sub clado Torva ordinatur, cuius pars maior in America, pars minor in vetere mundo crescit. Haec species "provenit" secundum Olavus Swartz(sv) "in sepibus Jamaicae, Hispaniolae, Insulis Bermudensibus", etiam in aliis insulis Caribicis terraque continenti Mediae Americae. In Africa (praesertim occidentali) et per Asiam usque in Novam Guineam sub climate tropico iam diu introducta sponte gignitur. In Serica et paeninsula Indosinensi in arte coquinaria recipitur. In Indochina, Bhutania, India in medicinam sumitur.